62009TO0359_MT
Subject of the case
Parti operattiva
Subject of the case
Suġġett
Minn naħa, talba għall-annullament tad-deċiżjoni tal-Kunsill tal-Unjoni Ewropea tas-17 ta’ Ġunju 2009 li tirrifjuta l-aċċess tar-rikorrenti għar-rapporti tal-osservaturi tal-Unjoni Ewropea preżenti fil-Kroazja, fiż-żona ta’ Knin, mill-1 sal‑31 ta’ Awwissu 1995, u għad-dokumenti bir-referenza “ECMM RC Knin Log reports” kif ukoll tad-deċiżjoni impliċita ta’ ċaħda meħuda fuq talba konfermattiva u, min-naħa l-oħra, talba intiża li l-Kunsill jiġi ordnat jawtorizza l-aċċess, taħt forma elettronika, għad-dokumenti mitluba.
Parti operattiva
Dispożittiv
1) Ma hemmx iktar lok li tingħata deċiżjoni dwar it-talbiet tar-rikors ta’ Ivan Jurašinović intiżi għall-annullament tad-deċiżjoni impliċita tal-Kunsill tal-Unjoni Ewropea li tiċħad it-talba konfermattiva tiegħu ta’ aċċess għar-rapporti tal-osservaturi tal-Unjoni Ewropea preżenti fil-Kroazja, fiż-żona ta’ Knin, mill-1 sal-31 ta’ Awwissu 1995, u għad-dokumenti bir-referenza “ECMM RC Knin Log reports”.
2) Il-kumplament tar-rikors huwa miċħud bħala inammissibbli.
3) Kull parti għandha tbati l-ispejjeż tagħha.